CELEX: 32017D2334
Language: ro
Date: 2017-12-14 00:00:00
Title: Decizia de punere în aplicare (UE) 2017/2334 a Comisiei din 14 decembrie 2017 de amânare a datei de expirare a aprobării substanței creozot destinate utilizării în produsele biocide din tipul de produs 8 (Text cu relevanță pentru SEE. )

15.12.2017   
            
            
               RO
            
            
               Jurnalul Oficial al Uniunii Europene
            
            
               L 333/64
            
         DECIZIA DE PUNERE ÎN APLICARE (UE) 2017/2334 A COMISIEI
   din 14 decembrie 2017
   de amânare a datei de expirare a aprobării substanței creozot destinate utilizării în produsele biocide din tipul de produs 8
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (5),
   în urma consultării Comitetului permanent pentru produse biocide,
   întrucât:
   
               (1)
            
            
               Substanța activă creozot a fost inclusă în anexa I la Directiva 98/8/CE a Parlamentului European și a Consiliului (2) în vederea utilizării în produsele biocide din tipul de produs 8 și, în conformitate cu articolul 86 din Regulamentul (UE) nr. 528/2012, este astfel considerată a fi aprobată în temeiul regulamentului respectiv sub rezerva respectării specificațiilor și a condițiilor stabilite în anexa I la directiva menționată.
            
         
               (2)
            
            
               Aprobarea substanței creozot va expira la 30 aprilie 2018. La 27 octombrie 2016, a fost depusă o cerere pentru reînnoirea aprobării acestei substanțe active în conformitate cu articolul 13 alineatul (1) din Regulamentul (UE) nr. 528/2012.
            
         
               (3)
            
            
               În calitate de autoritate competentă responsabilă de evaluare, Regatul Unit a informat serviciile Comisiei la 14 iulie 2017 cu privire la necesitatea realizării unei evaluări complete. Se acordă o perioadă de 365 de zile pentru a efectua o evaluare completă în conformitate cu articolul 14 alineatul (2) din Regulamentul (UE) nr. 528/2012. Pe parcursul acestei evaluări, dacă este cazul, autoritatea competentă responsabilă de evaluare poate invita solicitantul să furnizeze date suficiente pentru realizarea evaluării, în conformitate cu articolul 8 alineatul (2) din regulamentul respectiv. În acest caz, perioada de 365 de zile se suspendă pentru o perioadă care nu poate depăși 180 de zile în total, cu excepția cazului în care acest lucru este justificat prin natura datelor solicitate sau de circumstanțe excepționale.
            
         
               (4)
            
            
               În termen de 270 de zile de la primirea unei recomandări din partea autorității competente responsabile de evaluare, Agenția Europeană pentru Produse Chimice (denumită în continuare „agenția”) trebuie să pregătească și să transmită Comisiei un aviz privind reînnoirea aprobării substanței active în conformitate cu articolul 14 alineatul (3) din regulamentul respectiv.
            
         
               (5)
            
            
               Mai mult, având în vedere faptul că substanța creozot este clasificată drept substanță cancerigenă de categoria 1B și îndeplinește criteriile pentru a fi considerată o substanță persistentă, bioacumulativă și toxică („substanță PBT”) sau o substanță foarte persistentă și foarte bioacumulativă („substanțe vPvB”) (PBT sau vPvB) în conformitate cu anexa XIII la Regulamentul (CE) nr. 1907/2006 al Parlamentului European și al Consiliului (3), această substanță îndeplinește criteriile de excludere prevăzute la articolul 5 alineatul (1) literele (a) și (e) din Regulamentul (UE) nr. 528/2012. Prin urmare, va fi necesară examinarea sa suplimentară pentru a se stabili dacă este îndeplinită cel puțin una dintre condițiile de la articolul 5 alineatul (2) primul paragraf din respectivul regulament și dacă, așadar, poate fi reînnoită aprobarea substanței creozot.
            
         
               (6)
            
            
               În consecință, este posibil ca aprobarea substanței creozot să expire, din motive independente de solicitant, înainte de a se lua o decizie privind reînnoirea sa. Prin urmare, este oportun să se amâne data de expirare a aprobării substanței creozot cu o perioadă de timp suficientă pentru a permite examinarea cererii. Având în vedere perioadele de timp acordate pentru evaluarea de către autoritatea competentă responsabilă de evaluare și pentru întocmirea și prezentarea avizului de către agenție, precum și perioada de timp necesară pentru a se decide dacă este îndeplinită cel puțin una dintre condițiile prevăzute la articolul 5 alineatul (2) primul paragraf din regulamentul menționat și dacă, așadar, poate fi reînnoită aprobarea substanței creozot, este adecvat să se amâne data de expirare a aprobării substanței creozot până la 31 octombrie 2020.
            
         
               (7)
            
            
               Cu excepția datei de expirare a aprobării, substanța creozot ar trebui să rămână aprobată sub rezerva respectării specificațiilor și a condițiilor stabilite în anexa I la Directiva 98/8/CE.
            
         ADOPTĂ PREZENTA DECIZIE:
   Articolul 1
   Data de expirare a aprobării substanței creozot destinate utilizării în produsele biocide din tipul de produs 8 se amână pentru data de 31 octombrie 2020.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 14 decembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
   
      (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).